
AUS DEN SCHÄTZEN" DER HERZOGLICHEN BIBLIO- 
THEK IN WOLFENBÜTTEL. 

No. 1. 

Ain erschrockenliche 
Newe zeyttung / So geschehen ist den 
12 tag Junij / Jn dem 1542 Jar. Jn ainem 
Stättlin hayszt Schgarbaria leyt 16 welsch 
Meyl wegs von Florentz / Da haben sich 
grausammer Erdtbidem Siben Jn 
ainer stundt erhoebt / wie es da 
zuo ist ganngen / werdt jr 
hierjnn begriffen 
finden. 
Ein anndere Newe zeyttung / So ge- 
schehen ist in des Türckhen Land / Da 
ist ain Statt versuncken / das nit 
ain mensch daruon ist kumen / 
die ist von Solonichio ein 
tagraysz da der Tür- 
ckisch S äff ran 
wechst auf 
der ebne 
zc. 
Wfb. Qu. 127. 1. 4to. 

ANFANG DER ERSCHROCKHENLICHE DING. 

ERsamer lieber Herr / Jaemerliche zeyttung hab Jch ge- 
sehen / den Ersten tag Junij / kam ich mit sampt meinen zwen 
geferten Jn ain Stätlin. 16. Welsch meil von Florentz / Das 
hayszt Schgarbaria / Da lag mir vber nacht / Auff den 13. tag 
Junij ain stundt vor tags / hat vns der Allmeehtig got ganntz 
Vätterlieh vor allem vbel unnd layd behueet vnnd erhalten / des 
wir Jm nymmer mer gnuogsam erdancken künden / Der woell 
vns auch fiirter erhalten. 

DER EEST ERDTBIDEM. 

Der was so grawsam / das Jch daran erwachet / Vnd mainet 
ich fueer in ainem Schif in ainer khlainen Fortuna / im selben 
augenplück huob an zuofallen / Des dach etlich meyren vnnd 
Thüren am Würtzhausz / wie wir nackent / oder wie mir ausz 
dem hausz kamen / Wais ich schier nit / Doch kam yederman 
on schaden des leibs daruon. Jm Stätlin aber seind gefallen 
vnnd zerbrochen gleych schier alle heüser / Ettlich volckh vmb- 
kumen / Die Kirchen vnnd Baletz / aller zuo grundt vnnd zer- 
fallen/das volck so bey leben beliben/mit grosser forcht vnd zyt- 
tern / zenklaffen / Misericordia schreyendt / Ausz dem Stätlin 
gelaufen / Auf ain wisen / Da mir vnd der Würt warenndt / 
Ach Gott was Jamer vnnd geschray was da / von Mann vnd 
Schwangern / vnnd annderen weibern / Vil volckhs hinder 
Holtz vnnd Stain gelegen / den man vor forcht nit hat helffen 
künden / mag jnen seyder geholffen sein worden / waisz ich 
noch nicht / Jch khan Euch von der straff vnnd Warnung 
Gottes nit genuog beschreiben / vnd anzaygen. 

DIE AFISTDERN ERDTBIDEM. 

Weitter hond sich nachmals erhebt in der selben stund 6. 
Erdtbidem nach ain annder / die waren so grawsam wann sy 
anhuoeben / Das sich das Erdtrich mit ainem wümpffen da 
kam, nit änderst als woelt sich das Erdtrich auffthuon / Vnd 
vns alle verschlucken / Es wax auch so gar kain hifft / das sich 
doch nit ein bletlin an ainem Baum geruert hett / So gar wind 
still ward es auff dem Erdtrich / Der himmel was so schwartz 
vnnd so grawsam / Das Jch meins thayls all augenplückh des 
Feürs von himel wartet. Vnnd in Summa alle dinng seind 
hefftigen vnnd grausamer / weder Jch euch soelichs schreiben 
vnd anzaygen kan / yedoch so gab Gott genad das die Finstre 
verguong / vnnd der tag widerumb kham / Auch die lüfft 
huoeben sich widerumb an / Da waren wir von hertzen fro / 
Vnnd sagten Got Lob vnd dannckh / das er vnns sein gnad so 
Vaetterlich güettig vnd gnedig bewisen hat. 

Darnach aber seyen wir vollent / vnd hinein gen Florentz 
geritten / Der Ewig Gott woelle vnns genedig vnnd barm- 
hertzig sein / Jch gelaub krefftig / Das Jch ain geleichnusz des 
Jungsten Tags wol gesehenn vnnd erfaren hab. 

Weitter aber / hat das Stättlin dennocht bis inn hunndert 
vnnd zwaintzig Feür stett gehabt / Ach Gott was Jämmerlichs 
geschraj Vnd anrueffens zuo Gott man da gehoert hat / Es 
ist alles nichts / sehen ain Stat abprinnen / gegen disem grau- 
samen wesen. 

Gott der Herr woelle vnns allen genedig vnd barmhertzig 
sein / vnnd vnns sein gnad verleyhen / das wir vns ab disen 
grausamen Erdbidmen / vnd erschrockenlichen wesens / pessern 
vnnd bekeren moegen / zuo seinem Lob vnd vnns zum guoeten 
Amen. 

Sollich Erdtbidem sein zuo Florentz vnnd auff Jrem 
ganntzen Lannd auch gewesen / Aber sollich grossen schaden nit 
gethan / allain vil Kümmich* eingeworffenn / Das hab Jch 
euch in Eyll muessen anzaygen / die post will weckh. 

AIN" ANNDERE NEWE ZEYTTTTNG / SO GESCHEHEN" 
IST INS TÜRGKHEN LANND. 

JN des Türgkhen Lannd ist ain Statt so auff der ebene 
gelegen ist. Dauon der Türckisch Saffaren kumbt / ist ver- 
sunckhen in grundt / vnd kain mensch dauon komen / ist 
vngeuerlich ain Tagraysz von Solonichio die auch des Türckhen 
ist. 

Ernst Voss. 

Madison, Wis. z. Zt. Wolfenbüttel. 



*Vgl. Grimms Wörterbuch unter Kümich=Kamin. 

EIN SCHÖNER SENDT— 

brief des wol gepornen vnd Edeln 
herrn Johannsen / Herrn zu Schwartzenberg / An 
Bisehoff zu Bamberg auszgangen / Darinn er treffenliche 
vnd Christenliehe vrsachen anzeigt / wie vnd waruemb 
er sein Tochter ausz dem Closter daselbst 
(zum Heyligen Grab genant) hinweg 
gefuert / Vnd wider vnter sein vät- 
terlichen schütz vnnd Ober- 
hand zu sich geno- 
men hab. 

Nuremberg 
Anno. M. D. XXIIII. 

Berlin, Cu, 5901. 
"Wolfenbüttel 297 Theol. 4to. 

Johann von Schwarzenberg ist neben Hütten ohne Frage 
der bedeutendste der schriftstellernden Adeligen aus der Re- 
formationszeit. 

In der Geschichte des Kriminalrechts spielt er eine Rolle als 
der Verfasser des Bambergischen, Brandenburgischen und des 
heiligen römischen Reichs peinlicher Halsgerichtsordnung. 
Bekannt ist er ganz besonders aber durch den Teutschen 
Cicero,* worin er seiner Zeit den Spiegel vorhält und mit seinen 
Zeitgenossen recht scharf ins Gericht geht. 

Als Satiriker, aber stets mit der unverkennbaren Absicht zu 
bessern und immer voll Ernst und Würde, kennen wir ihn aus 
seinem Büchlein vom Zutrinken, das neuerdings von Willy 
Scheel in Braunes Neudrucken des XVI. und XVII. Jahr- 
hunderts einem grösseren Leserkreise zugänglich gemacht wor- 
den ist. 

Schwarzenberg ist als ein eifriger Freund Luthers früh in 

*Goedeke, Grundriss II, 235. Die Uebersetzung des Cicero ist 
ursprünglich von Joh. Neuber, Caplan zu Schwarzenberg, von Ulrich 
von Hütten durchgesehen und von Schwarzenberg endlich in 'Fränk- 
isch Hofteutseh' gebracht. 

die kirchliche Bewegung jener Zeit verwickelt worden, und er 
hat dafür durch Wort und Tat gewirkt. Davon legt ganz be- 
sonders auch sein Sendbrief an den Bischof von Bamberg Zeug- 
nis ab, der aus dem Jahre 1524 stammt. In höchst würdevoller 
ruhiger Weise gibt er darin die Gründe an, die ihn bewogen, 
seine Tochter aus dem Kloster zum heiligen Grab, in das sie 
ohne Zwang, aus freiem Willen und eigner Wahl eingetreten 
war, hinweg zu bringen. 

Dieser Sendbrief liegt vor mit einer Vorrede von Andreas 
Osiander, in welcher er die Mönche ernstlich warnt und sie an 
ihren zukünftigen Untergang erinnert. Die Vorrede kommt 
hier nicht mit zum Abdruck, da es mir in erster Linie darum 
zu tun war, von der Sprache Sehwarzenbergs, des klar und 
scharf urteilenden Juristen, eine Probe zu geben, welche die 
starke Anlehnung an den Kanzleistil jener Tage aufs beste il- 
lustriert. 

Ernst Voss. 

Madison, Wis. 

HOchwirdiger Fürst vnnd Herr / Ewern Fuerstlichen gna- 
den seyn zuuor mein vnterthenig willig dienst. Gnediger Herr / 
Nachdem vor zweyntzig iaren / meiner iuengsten Tochter eine 
/ die der zeyt zwischen dreytzehen vnd vierzehen iarenn jres 
allters gewest / on das ich sie darauff geweyszt / vnd noch viel 
weniger darzu bedrangt / in ein iungfraw Closter begert / on 
zweyfel keins andern willens / denn das sie vermeynt / Gott 
dem Almechtigenn darinnen gefeiliger / weder in Eelichen 
standt (der jr soensten forstund) zue dienen / vnd derhalb 
das iungfraw Closter bey Ewern Fuerstlichen gnaden Stat Bam- 
berg (zum Heyligen Grab genant) erwelet. Vnnd dieweyl 
denn der zeyt der recht lautter wäre grünt Goettlichs worts/ 
so lange zeyt verdrueckt gewest / das ich denn daneben eynge- 
fuerten, gleyssetten, Phariseischenn scheyn / Closterlichs lebens 
(wie soensten damals viel leut) fuer Goettlich gehallten / vnnd 
nit änderst gewist / Wo ich sie daran verhynderet / das ich da- 
mit wider Gott / vnnd der seelen heyl thette. Hab ich jr darzu 

geholffen vnd sie mich bey vierhundert guelden / in soelch 
Closter zuepringen gestanden (Wie denn gar seilten eine on ein 
vergewiszt gelt in disem vnd anderm dergleychen Cioestern 
angenommen wirdt). Es hat sich auch dieselbig mein Tochter 
in gemeltem Closter dermassen gehallten / das sie volgends 
Priorin erweit worden / wie Ewern FUerstlichenn gnaden vnuer- 
porgen ist. Aber ueber ettlich iar darnach / dieweyl ich noch 
zu Bamberg Hoffmeyster was / hab ich der Prediger muench 
halben (vnter der gehorsam dise arme Closter junckfraw seyn 
muessen) etliche vngoettliche ding erfaren / vnd erfunden die 
ich itzo im besten zu meldenn / vnterlasse / des dann E. F. 
genaden negster vorfarn Bischof Georg / seliger vnd loeblicher 
gedechtnus / als ein frommer Christenlicher Füerst / nit wenig 
miszfallens gehabt / vnd derhalb schrifftlich vnd muentlich / 
mit den muenschen gehandelt / der gleychen ich auch gethon. 
Aber bey jnen verächtlich vnd vnfuerttreglich gewest / wie 
zum tayl / etlich der alten geheymen Rethe / so noch bey E. F. 
gnaden sind / auch etlich erbar Burger in der Stat / wissen 
moegen / Daruemb ich seyd der zeyt / stetliche anfechtung ge- 
habt / das mein / vnd ander vnschuldige Toechter / vnter 
soelchen der muenchen vngoettlichem Tirannischem gewalt sein 
soellen vnd doch in zweyfel gestanden / wie ich soechs inn bes- 
serung wenden koente / Bisz ytzo Gott der Herr / das liecht seins 
gottlichen worts /vns armen Christen menschen / so gnediglich 
helle vnd klare / wideruemb herfuer scheinen lest / vnd mir 
dieselbig mein Dochter geclagt / das jr vnd iren Conuent 
Schwestern / durch die gedachten muench das rein / lauter / 
ewig / vnd vnueberwintlich / wort gots / dadurch wir allein 
selig werden moegen / zu lesen vnd zu hoern versperret / vnd 
änderst nit / denn allein mit jren eingemischten verkerten vnd 
verfuerlichen menschen gesetzen / zuehoern / vnd lesen zugelas- 
sen / vnd das sie in etlichen Euangelischen buechern / (die ich 
jr in soelche hellische gefengknues / uemb behaltung willen jrer 
seelen / geschickt) souiel offentlichs grunts erfunden / das nit 
allein sie / zu vielerley in Goettlicher schrifEt verworffen / vnd 
zum teyl Goettlichen offenlichen gepotten / widerwertigen 

menschen gesetzen (als soelten die zur seligkeyt / not seyn) von 
den muenchen bedrangt worden sey / soender das sie / als 
Priorin / andre Conuent Schwestern / auch darzu hab halten vnd 
noeten / vnd also durch der Muench Tyranney offenlich wider 
Gott / vnd sein ewigs seligmachendes wort / (darzu oder dauon 
nichts gethon werden soll) teglich vnnd stetlich / zu verdam- 
nung jrer seelen / handeln muessen / Vnd wiewol sie ausz dem 
/ das sie gewist das sie soelchen Cloesterlichen stant / on mein 
Verursachung, angenommen / bey mir uemb erledigung des- 
selben / nit begern doerffenn / So ich aber souiel grunts erfarn / 
vnnd gewist / das dieselbig mein Tochter / durch die muench 
vnd jre regel / dahin benoettigt vnnd betrangt / das sie nit 
Gott vnnserm schoepffer vnd erloeser / soender dem Baal hat 
dienen muessen / vnd da bey bedacht / wes ich nit allein ausz 
natürlicher vetterlicher, soender viel mehr Christlicher lieb / 
vor Gott schuldig, vnnd verpflicht bin / Auch souiel wissens ge- 
habt / wo ich gleich soelchs E. F. gnaden / als jrem ordenlichem 
Bischoff /claget das die muench in disen feilen / uemb E. F. 
gnad alsz wenig / als uemb Euer gnaden vorfarn (bey dem 
ich dergleichen wol gesehen) geben wuerden. Byn ich verur- 
sacht vnd bewegt worden / vnangesehen das ich wol achten 
kan / wie etlich ausz Gotloszheyt (die ich nit hoch wege) Aber 
da bey auch ander auszz dem / das sie noch durch das öffentlich 
wort Gottes nit erleucht / mir vnd meiner Tochter / soelchs 
zum ergsten auszlegen werden Vnd das es mir / in mehr denn 
einen weg / viel zeytliehs Schadens / geperen mag / jr selbs 
souil angezeygt. Wo sie allein uemb Goetlichs lobs / vnd jrer 
seein seligkeyt willen / von diesem tyrannischem stand / der 
muench / erledigung begere / Woelt ich jr als der vatter / darzu 
helffen / das sie nach vilerley sorgueltiger bewegung (die von 
einem weybs bild seltzam zuehoeren) beschlislich dermassen 
angenomen. Das sie Gott mehr / weder die menschen / vnd 
alle zeytliche anfechtung / die sie der halb zugewartten nit 
vergessen / gehorsam sein woelle / Darauff ich sie imm namen 
des Almechtigen Gots / durch eine jre leiblichen Schwester / 
mit etlichenn andern / die ich jr zueuerordnet / ausz ange- 

zeygter / Thyrannischen teuflischen Muenchischen gefengknis 
hab holen vnd fueren lassen. Bis ich sie nach dem willen Gotts 
/ weytter versorgen moege. Vnd nach dem dann / das gemelt 
Closter E. F. gnaden, zc. verwand ist / zeig ich das / den sel- 
ben / ewrn gnaden / gantz vntertheniger meinung an / Damit 
ewr gnad nit gedechten / das es anderer gestalt / vnd arger 
minevmg bescheen were. Der hoffnung E F. gnad, als eyn 
Christenlicher fuerst vnd Bischoff / werden des meinent halben 
kein vngefallen oder vngnad empfahen. Das will ich uemb 
E. F. gnad vntertheniglich verdienen. Datum Sambstag nach 
Martini. Anno zc. xxiiij 

Johannes hekk zu Schwartzenberg. 
Dem Hochwirdigen Fuersten vnd 
herrn / herrn Weyganden Bi- 
schoffen zu Bamberg / 
meinem gnedigen 
Herren. 



